o
Miten usein me vihastummekaan, koska ihmiset eivät ole -
sellaisia kuin me haluaisimme heidän olevan.
Tänään opimme kuinka lakata syyttämästä toisia ongelmistamme.
ILOA ARKEEN
Katsomme hyvin tunnettua tarinaa Raamatussa.
Emme useinkaan tarkastele kertomusta tästä näkökulmasta.
Kysymyksessä on Tuhlaajapoika. Se löytyy Luuk 15:sta.
Tänään me tarkastelemme vanhempaa veljeä.
Täällä saattaa olla vanhempia veljiä -
tai vanhempia siskoja riippuen siitä mikä tilanne on.
Luemme koko kertomuksen ymmärtääksemme veljen asenteen.
Havaitsemme kuusi anteeksiantamattomuuden tapaa.
Se ilmenee sanoissamme ja asenteissamme.
Meidän täytyy olla tarpeeksi rehellisiä itsellemme.
Totuus sinusta itsestäsi vapauttaa sinut.
Jotta voisimme kokea vanhurskautta rauhaa ja iloa Pyhässä Hengessä -
silloin kun meillä on konflikti jonkun toisen kanssa -
meidän täytyy kysyä Jumalalta: Olenko minä osasyyllinen?
Te ette vaikuta lainkaan innostuneilta.
Ehkäpä työtoverisi sai työn, joka mielestäsi olisi kuulunut sinulle.
Etkö luottaisi, että Jumala olisi halutessaan antanut työn sinulle.
Ehkä et saanut työtä, koska Jumala ei halunnut sinun saavan sitä.
Kysy Jumalalta: "Haluatko minun oppivan jotain tästä?"
Emme opi läksyämme, koska meillä on liian kiire -
olla huolissaan siitä mitä haluamaamme joku toinen sai.
Niinpä olemme vihaisia ja elämä on meistä kurjaa.
Kuitenkin käymme kirkossa ja hankimme lisää Meyrin cd:tä.
Onko sinulla ollut mitä kurjin päivä ja kaikki tuntuu vaikealta.
Kaikki ärsyttää sinua etkä tiedä mistä se johtuu.
Jos olet rehellinen -
niin Jumala näyttää sinulle mistä on kysymys.
Eilinen tottelemattomuutesi saattaa olla syy.
Jumala pyysi sinulta jotakin, mutta et ollut kuuliainen.
Olit tottelematon ja nyt tämä asia ärsyttää sinua.
Koska olet hengessäsi ärsyyntynyt se ilmenee puheessasi.
Sensijaan että kohtaisit totuuden, saisit anteeksi ja vapautuisit -
syytät muita. Vanhat ihmiset joiden ei pitäsi saada ajaa.
Tai työkaverisi, joka sai toivomasi työn.
Usein me vihastumme pitkin päivää -
ja päädymme kaaokseen hengessämme -
niin ettemme saa nukutuksi, koska emme rauhoitu kysyäksemme:
Jumala mikä on ongelmani?
Saarnaan hyvin. Taputtakaa vaan.
Palatkaamme kertomukseen, ettei aikani lopu kesken.
Luen hieman.
Luuk 15:11-19 "Eräällä miehellä oli kaksi poikaa. -
Ja nuorempi heistä sanoi isälleen: "Isä, anna minulle se osa -
tavaroista, mikä minulle on tuleva. Niin hän jakoi heille omaisuutensa.
Nuorempi poika kokosi kaiken omaisuutensa ja matkusti pois -
kaukaiseen maahan; ja siellä hän hävitti tavaransa eläen irstaasti.
Mutta kun hän oli kaikki tuhlannut, tuli kova nälkä koko siihen maahan,
ja hän alkoi kärsiä puutetta. Ja hän meni ja yhtyi erääseen sen maan
kansalaiseen, ja tämä lähetti hänet tiluksilleen kaitsemaan sikoja.
Ja hän halusi täyttää vatsansa niillä palkohedelmillä, joita siat -
söivät, mutta niitäkään ei kukaan hänelle antanut. Niin hän meni -
itseensä ja sanoi: "Kuinka monella isäni palkkalaisesta on yllinkyllin -
leipää, mutta minä kuolen täällä nälkään! Minä nousen ja menen isäni
tykö ja sanon hänelle: "Isä minä olen tehnyt syntiä taivasta vastaan
ja sinun edessäsi enkä enää ansaitse, että minua sinun -
pojaksesi kutsutaan; tee minut yhdeksi palkkalaisistasi. "
Nuorempi poika aloitti pyytämällä omaa osuuttaan perinnöstä.
Aika sikalassa sai hänet muuttamaan mielensä ja
nyt hän rukoilee:
"Isä tee minusta mikä haluat minun olevan. "
Hän siirtyy "Anna minulle" pyynnöstä "Tee minusta"- pyyntöön.
Joskus meidän täytyy käydä muutamia kertoja sikolätissä.
Mutta se on jo toinen juttu.
Ja hän nousi ja meni isänsä tykö. Mutta kun hän vielä oli kaukana, -
näki hänen isänsä hänet ja armahti häntä, juoksi häntä vastaan -
ja lankesi hänen kaulaansa ja suuteli häntä hellästi. -
Mutta poika sanoi hänelle: "Isä minä olen tehnyt syntiä taivasta -
vastaan ja sinun edessäsi enkä enää ansaitse että minua sinun pojaksesi
kutsutaan". Silloin isä sanoi palvelijoilleen: "Tuokaa pian -
parhaat vaatteet ja pukekaa hänet niihin, ja pankaa sormus hänen -
sormeensa ja kengät hänen jalkaansa; Ja noutakaa syötetty -
vasikka ja teurastakaa. Ja syökäämme ja pitäkäämme iloa -
sillä tämä minun poikani oli kuollut ja virkosi eloon, hän oli -
kadonnut ja on jälleen löytynyt. " Ja he rupesivat iloa pitämään.
Mutta vanhempi poika oli pellolla. Ja kun hän tuli ja lähestyi kotia, -
kuuli hän laulun ja karkelon.
Vanhemman veljen kaltaiset ihmiset eivät pidä juhlista.
He vihastuvat juhlien pidosta.
Minä olin tuollainen. Olin työholisti.
Minun puolisoni tykkäsi hauskan pidosta.
Hän leikki lasteni kanssa ja minä ärsyynnyin siitä
että he nauttivat elämästä
sillä aikaa kun minä tein kaiken työn.
Älä istu siellä teeskennellen ettet tiedä mistä minä puhun.
Jumala toi oikeat ihmiset kuuntelemaan tätä puhetta tänään.
Älä istu siellä toivoen, että se ja se olisi täällä.
Jotkut teistä olette toivoneet 30 muuta ihmistä tänne.
Te suunnittelette ostavanne tämän puheen viidelle ystävällenne.
Jumalalla on varattuna jotain sinulle.
Ja hän kutsui luoksensa yhden palvelijoista ja tiedusteli: -
mitä se oli. Tämä sanoi hänelle: Sinun veljesi on tullut,
ja isäsi teurastutti syötetyn vasikan, kun sai hänet terveenä -
takaisin. Niin hän vihastui -
eikä tahtonut mennä sisälle;
Pidä mielessäsi, ettei hän tahtonut mennä sisälle.
Hän oli perheessä, mutta hän ei ollut talossa.
Monet ihmiset kuuluvat virallisesti Jumalan perheeseen -
mutta he eivät voi mennä Hänen läsnäoloonsa, -
koska he ovat vihaisia.
Jeesus kuoli sentähden -
että me voisimme elää Jumalan läsnäolossa.
Jumalan todellinen läsnäolo elämässämme.
Läsnäoloa ei tarvitse tuntea koko ajan. Tiedät, että Jumala on läsnä.
Jos Jumala on puolellani niin kuka voi olla minua vastaan.
Jumalan läsnäolo on niin arvokasta.
Jumalan läsnäolossa löydät rauhan.
Ps 16:11: "ylenpalttisesti on iloa sinun kasvojesi edessä. "
Joh 6:ssa sanotaan, että Hänessä me olemme täysin tyydytetyt.
Kuinka monta tyydyttämätöntä kristittyä tunnet? Tunnen monia.
Kuinka monta onnetonta uskovaa tunnet? Minä tunnen monia.
Montako tunnet, joilla ei ole mitään käsitystä elämisestä Jumalan
rauhassa? He käyvät kirkossa ja heillä on opetus cd:t ja DVD:t -
ja paidat jne. Miksi he eivät pääse sisälle?
He ovat uskovia ja kuuluvat Jumalan perheeseen.
Jopa monet ulkopuolella olleet menevät taivaaseen.
He eivät tulisi koskaan sisään, koska he olivat vihaisia.
Heillä oli liian kiire verrata saamaansa toisten saamaan.
Tiedätkö miten monia perheitä tämä rikkoo?
Täällä on tänään vanhempia veljiä ja siskoja.
Olet yhä vihainen, koska jotakuta perheessäsi suosittiin.
Joosefin veljet vihasivat häntä.
He myivät hänet orjaksi Egyptiin, koska hän oli isän lemmikki.
Jotkut teistä kyllästyivät kuulemaan koko ajan -
että he ovat perheen kuopuksia.
"Meidän täytyi nähdä vaivaa sen eteen mitä meillä on.
Sinä sait kaiken tekemättä mitään sen eteen. "
Tätä tapahtuu kaikissa monilapsisissa perheissä.
Vihollinen yrittää tuoda riitaa perheisiin hajottaakseen perheitä.
Lopettaisit olemasta vihainen siksi että joku on toista sukupolvea.
Mikset rakasta perhettä, jonka Jumala on antanut sinulle?
Älä ole kateellinen ja katkera, koska he ovat erilaisia kuin sinä
tai siitä että heillä olivat asiat paremmin kuin sinulla -
tai siitä että vanhempasi suosivat heitä tai vertailivat teitä.
Täällä on varmasti vanhempiveli- tyyppejä kiemurtelemassa tuolissaan
Tee itsellesi palvelus ja pääse sen ylitse!
"Uuden käskyn minä annan teille, että rakastatte toisianne -
kuten minä olen teitä rakastanut.
Siitä muut tuntevat teidät minun opetuslapsikseni.
Suurin käsky on "Rakasta Herraa Jumalaasi kaikesta sydämestäsi, -
ja sielustasi ja voimastasi. Ja rakasta lähimmäistäsi niinkuin itseäsi. "
Juuri tästä on tässä kysymys.
Kuinka kukaan, joka sanoo olevansa Kristuksen edustaja, -
voi olla vihainen.
Oletko vihainen lapsillesi siitä että he eivät niin hengellisiä -
kuin haluaisit heidän olevan?
Oletko vihainen aviopuolisollesi siitä ettei hän ole uskossa?
Tai oletko vihainen siitä ettei hän ole hengellinen jättiläinen?
Tai oletko vihainen siitä että miehesi rohkaistuu johtamaan
asioita, koska olet itse ollut ohjaissa 50 vuoden ajan?
Hän oli vihainen. Hän sanoi: "En tule juhliin!"
"Minä en mene sinne!"
Hänen isänsä anoi häntä tulemaan sisään.
Tunnen miten Pyhä Henki anoo tänään: "Tulisit sisään. "
"Minä pidän juhlat. Tule sisään. "
"Älä jää ulkopuolelle. Juhlat ovat täällä sisällä. "
"Mutta hän vastasi ja sanoi isälleen: "Katso, niin monta vuotta
minä olen sinua palvellut enkä ole milloinkaan sinun käskyjäsi -
laiminlyönyt, ja kuitenkaan et ole minulle koskaan antanut vohlaakaan,"
Miten kiittämätön ja haisevan huono asenne!
"pitääkseni iloa ystävieni kanssa. Mutta kun tämä sinun poikasi tuli,"
Nyt hän ei olekaan enää veli!
Minäkin olen sanonut noin. "Sinun poikasi Dave!"
Et voi uskoa mitä poikasi teki. Ei minun poikani vaan sinun.
"Mutta kun tämä sinun poikasi tuli, joka on tuhlannut sinun omaisuutesi
porttojen kanssa, niin hänelle sinä teurastit syötetyn vasikan. "
Luuk 15:31-32
Luuletko, että tulisin juhliin. Minä en tule sinne.
Ketä hän satutti. Juhlathan pidettäisiin joka tapauksessa.
Jumala pitää juhlat riippumatta siitä tuletko sinä vai et.
Niinpä päätän mennä sinne.
En salli nuorempien sisarusteni tai isäni, joka käytti minua hyväkseen
tai pomoni, joka kohteli minua väärin tai naapurini, jonka koira -
kakkii nurmikolleni enkä kenenkään muunkaan estää minua menemästä.
On juhlien aika!
"Niin hän sanoi hänelle: "Poikani, sinä olet aina minun tykönäni, -
ja kaikki, mikä on minun omaani, on sinun. "
"Mutta pitihän nyt riemuita ja iloita, sillä tämä sinun veljesi -
oli kuollut ja virkosi eloon, hän oli kadonnut ja on jälleen löytynyt
Hyvin nopeasti.
Tässä kuusi tapaa havaita anteeksiantamattomuus.
Anteeksiantamattomuus laskee aina pisteitä.
"Nämä monet vuodet minä olen palvellut sinua. "
Pietari halusi tietää montako kertaa hänen pitää antaa anteeksi.
1 Kor 13 sanoo, että rakkaus ei pidä kirjanpitoa.
Oletko sinä hyvä kirjanpitäjä?
Pidätkö kaiken tietokonelevykkeellä -
siltä varalta että sinun pitäisi imuroida se ja virkistää muistiasi.
Anteeksiantamottomuus aina ylpeilee omilla saavutuksillaan.
"Minä en ole koskaan tehnyt mitään tuollaista kuin hän. "
Omavanhurskaat eivät koskaan näe omia syntejään vaan toisten synnit.
Anteeksiantamattomuus valittaa aina.
"Sinä et koskaan antanut minulle vohlaakaan. "
"Minä en saanut erikoisjuhlia kun täytin 16 vuotta. "
"Minä en saanut uutta mekkoa ylioppilasjuhliini. "
On 40, 50 ja 60-vuotiaita, joilla ei ole ollut elämää -
tuollaisten typerien asioiden vuoksi.
Tee itsellesi palvelus. Hanki itsellesi elämä!
Juhlat juhlitaan olit mukana tai et.
Päätä siis: "Menen juhlimaan!"
Juhlin kunnolla.
Ei tule olemaan juhlia ilman minua!
Anteeksiantamattomuus vieraanuttaa ja erottaa.
"Tuo sinun poikasi. "
Se vetäytyy. Se ei mene juhliin.
Aina kun Dave satuttaa minua vetäydyn hänestä.
Makaamme vuoteessa. "Älä koske minuun! Älä tule puolelleni!"
En mene hänen kanssaan samaan huoneeseen.
Anteeksiantamattomuus syyttää, paljastaa -
ja muistuttaa alituisesti rikkomuksista.
Unohditko, että hän tuhlasi sinun omaisuutesi porttojen kanssa.
Nyt sinä teurastit hänelle syötetyn vasikan.
Anteeksiantamattomuus tuo jatkuvasti esiin toisten tekemisiä.
Anteeksiantamattomuus on kateellinen ja vihainen kun -
joku toinen tulee siunatuksi.
On tosi vaikea olla iloinen kun joku sinua loukannut saa siunauksen
Juhlat pidetään piditpä siitä tai et ja sinut on kutsuttu sinne.
Voit tulla tai olla tulematta. Juhlat pidetään.
Tee itsellesi palvelus. Anna anteeksi ja tule juhliin.
Ylistetäänpä Jumalaa suuresti tänä iltana.
Yksi tapa olla onnellinen on tulla hyväksi anteeksiantamisessa.
Sitä on mahdollista harjoitella paljon. Päätä tulla hyväksi siinä.
Olen nyt päättänyt, etten loukkaannu helposti.
En aio kulkea ympäriinsä loukkaantuneena.
Tänään tarjoamme neljän CD:n opetussarjaa "Do yourself a favor...
...forgive. " Usein luulemme palvelevamme toisia anteeksiannolla
Kuitenkin Jumalan ohjeet ovat enemmän meitä itseämme varten.
Bonuskirjana saat Billy Daugherlyn kirjan "Knocked down but not out. "
Uskon, että nautit sekä CD:stä sekä kirjasta.
On mahtavaa saada Sana elämäämme, koska se on voima ja ruoka, -
jota tarvitsemme pysyäksemme vahvana ja toteuttaaksemme -
Jumalan tahdon elämässämme. Tilauksestasi et hyödy vain sinä -
vaan tuotteisiin lähettämilläsi rahoilla voimme auttaa tarvitsevia.
Kiitoksia paljon. Jumalan siunausta sinulle.
Tämä on yksi suosikkiopetuksistani.
Opetus saattaa olla avain suurempaan vapauteen.
Se on nimeltään "Do yourself a favor... forgive".
Joycellä on hyväksikäyttötausta.
Hän sanoo, että hänen menestyksensä ja vapautensa johtuvat siitä -
että Jumala auttoi häntä antamaan anteeksi.
Soveltamalle tätä opetusta omaan elämääsi saat kokea vapautta.
Tilaa tämä opetussarja tänään Bonuksena saat Billy Joe Daughertyn
"Knocked down but not out".
Tilaustiedot näkyvät ruudulla.
Joycen kevyempi puoli
Vihollinen aina yrittää saada meidät tekemään kompromisseja.
Kompromissi tarkoittaa, ettet tee parastasi.
Kyse on vähästä. Ja kaikkihan tekevät niin.
Kun teemme kompromissin pysäytämme virran elämässämme, -
koska lopputuloksena tunnemme syyllisyyttä.
Ainoa tapa pitää virtaus elämässämme on tehdä parhaamme.
Hämmästyisit millaisen virran elämääsi saat olemalla erinomainen.
Vihollinen houkuttelee meidät tekemään kompromisseja.
Tämä olet sinä.
Pidetään juhlat, joissa tehdään vääriä asioita.
Sinunhan ei tarvitse juoda tai käyttää huumeita.
Sinähän vaan istuisit siellä.
Vihollinen houkuttelee sinua tekemään kompromisseja.
Kuten sotkujesi jättämistä toisten siivottavaksi.
Se voi olla kaksi tuntia pelaamista netissä, kun pomo on poissa.
Kun hän palaa sinä teeskentelet työskenteleväsi.
Puolustelet itseäsi sanomalla, että palkkasi on liian pieni.
Aina kun teet tuollaisen kompromissin vihollinen sanoo: -
Tässä vähän mutaa kaivoosi.
Heitetään sekaan kiviä. Tuossa yksi iso kivi.
Seuraavassa jaksossa...
Me haluamme aina jotain mitä Jumala ei antanut huomaamatta -
että vaikka meillä olisi se me olisimme onnettomia.
Älä koskaan halua olla minkään johdossa ellei Jumala halua sitä.
Olet meille hyvin tärkeä.
Työmme ei olisi mahdollista ilman ystäviä ja kumppaneita.
Yhdessä voimme ruokkia nälkäisiä, vaatettaa köyhiä -
ja julistaa ilosanomaa kansakunnille.
Ohjelman kotisivuilla voi esittää rukouspyyntöjä, -
tutustua lisämateriaaliin, tarkastella kokouskalenteria -
ja liittyä kumppaniksi viemään Kristuksen rakkautta maailmaan.
Suomennos: Suvi Niskanen